CELEX: 32020D1403
Language: mt
Date: 2020-09-29 00:00:00
Title: Deċiżjoni tal-Kumitat Politiku u ta’ Sigurtà (PESK) 2020/1403 tad-29 ta’ Settembru 2020 li temenda d-Deċiżjoni (PESK) 2018/726 dwar il-ħatra tal-Kap tal-Missjoni tal-PSDK tal-Unjoni Ewropea fin-Niġer (EUCAP Sahel Niger) (EUCAP Sahel Niger/1/2020)

6.10.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 324/63
               
            
         DEĊIŻJONI TAL-KUMITAT POLITIKU U TA’ SIGURTÀ (PESK) 2020/1403
         tad-29 ta’ Settembru 2020
         li temenda d-Deċiżjoni (PESK) 2018/726 dwar il-ħatra tal-Kap tal-Missjoni tal-PSDK tal-Unjoni Ewropea fin-Niġer (EUCAP Sahel Niger) (EUCAP Sahel Niger/1/2020)
         IL-KUMITAT POLITIKU U TA’ SIGURTÀ,
         Wara li kkunsidra t-Trattat dwar l-Unjoni Ewropea, u b’mod partikolari t-tielet paragrafu tal-Artikolu 38 tiegħu,
         Wara li kkunsidra d-Deċiżjoni tal-Kunsill 2012/392/PESK tas-16 ta’ Lulju 2012 dwar il-missjoni tal-PSDK tal-Unjoni Ewropea fin-Niġer (EUCAP Sahel Niger) (1), u b’mod partikolari l-Artikolu 9(1) tagħha,
         Billi:
         
                     (1)
                  
                  
                     Taħt l-Artikolu 9(1) tad-Deċiżjoni 2012/392/PESK, il-Kumitat Politiku u ta’ Sigurtà (KPS) huwa awtorizzat, f’konformità mat-tielet paragrafu tal-Artikolu 38 tat-Trattat, li jieħu d-deċiżjonijiet rilevanti bl-għan li jeżerċita l-kontroll politiku u d-direzzjoni strateġika tal-Missjoni tal-PSDK tal-Unjoni Ewropea fin-Niġer (EUCAP Sahel Niger), inkluża d-deċiżjoni li jaħtar Kap tal-Missjoni.
                  
               
                     (2)
                  
                  
                     Fit-2 ta’ Mejju 2018, il-KPS adotta d-Deċiżjoni (PESK) 2018/726 (2) biex ħatar lis-Sur Frank VAN DER MUEREN bħala Kap tal-Missjoni tal-EUCAP Sahel Niger mill-1 ta’ Mejju 2018 iżda mingħajr ma iffissa d-data tat-tmiem tal-mandat tiegħu.
                  
               
                     (3)
                  
                  
                     Sabiex tiġi żgurata l-konsistenza fil-ħatriet u r-rotazzjonijiet tal-Kapijiet tal-Missjoni, jenħtieġ li d-data tat-tmiem tal-mandat ta’ Kap ta’ Missjoni tiġi inkluża fid-Deċiżjoni rilevanti tal-KPS.
                  
               
                     (4)
                  
                  
                     Ir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà ippropona li l-mandat tas-Sur Frank VAN DER MUEREN bħala Kap tal-Missjoni tal-EUCAP Sahel Niger għandu jiddekorri sal-15 ta’ Jannar 2021.
                  
               
                     (5)
                  
                  
                     Jenħtieġ għalhekk li d-Deċiżjoni (PESK) 2018/726 tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            L-Artikolu 1 tad-Deċiżjoni (PESK) 2018/726 huwa sostitwit b’dan li ġej:
            
               
                  “Artikolu 1
                  Is-Sur Frank VAN DER MUEREN huwa b’dan maħtur bħala Kap tal-Missjoni tal-PSDK tal-Unjoni Ewropea fin-Niġer (EUCAP Sahel Niger) mill-1 ta’ Mejju 2018 sal-15 ta’ Jannar 2021.”.
               
            
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
            Hija għandha tapplika mill-1 ta’ Ottubru 2020..
         
         
            Magħmul fi Brussell, id-29 ta’ Settembru 2020.
            
               
                  Għall-Kumitat Politiku u ta’ Sigurtà
               
               
                  Il-President
               
               S. FROM-EMMESBERGER
            
         
         
            (1)  ĠU L 187, 17.7.2012, p. 48.
         
            (2)  Id-Deċiżjoni tal-Kumitat Politiku u ta’ Sigurtà (PESK) 2018/726 tat-2 ta’ Mejju 2018 dwar il-ħatra tal-Kap tal-Missjoni tal-PSDK tal-Unjoni Ewropea fin-Niġer (EUCAP Sahel Niger) (EUCAP Sahel Niger/1/2018) (ĠU L 122, 17.5.2018, p. 32).